Bar u Folies-Bergère
<s>Bar u Folies-Bergère (francuski: Un bar aux Folies Bergère), slavno ulje na platnu i posljednja velika slika Édouarda Maneta.</s>

<s>Karakteristike
Ona se suprotstavlja sretnom ozračju slika poput Renoirovog Plesa kod Moulin de la Galettea.</s><s>U središtu slike je šankerica u baru Folies-Bergère, velikom noćnom klubu koji je imao nekoliko barova oko plesnog podija koji je služio za cirkuske, muzičke i vodviljske predstave.</s><s>U odrazu iza šankerice vidi se nešto elegantne mase koju upravo zabavlja predstava na trapezu (u gornjem lijevom kutu se mogu vidjeti noge jednog od izvođača).</s>

<s>Na mramornom šanku Manet je složio veličanstvenu izložbu mrtve prirode sastavljene od boca likera, mandarina i cvijeća, koji se povezuju ne samo po užicima po kojima je bar Folies-Bergère bio poznat, nego i sa samom šankericom čije široke usne, snažan vrat i čvrsto uvezana zlatna kosa odjekuju na bocama za šampanjac.</s><s>No, njezino je držanje u suprotnosti s ovim sjajem.</s><s>Manet smješta gledatelja izravno ispred nje, u položaj mušterije.</s><s>No, ona se ne smiješi kako bi očekivali od uslužnog radnika koji prima mušterije, niti daje naznake pozornosti.</s><s>Umjesto toga, ona se doimlje zamišljenom i blago depresivnom.</s><s>Dok u ogledalu iza nje vidimo kako je zapravo nagnuta prema mušteriji koju naočigled gleda izravno u oči.</s><s>Manet je smjestio ovaj odraz u samom gornjem desnom kutu slike nagovješćujući kako je zrcalo blago nagnuto prema dole.</s><s>Tako je vješto uklonio fizičko i psihološko nepodudaranje ove dvije osobe.</s><s>Zapravo, bilo je mnogo rasprava o tome što je zapravo Manet želio postići ovakvom kompozicijom.</s><s>Jedna od mogućnosti je u suprotstavljanju žudnji za srećom i intimnošću, koje se zrcale u zrcalu, s razočaravajućom stvarnošću svakodnevnog života koja se izravno sukobljava s pogledom posmatrača.</s>

<s>Izvori</s>

<s>Gary Tinterow, et al., Manet/Velázquez: The French Taste for Spanish Painting, Metropolitan Museum of Art, 2003.</s><s>Brian A. Oard, Beauty and Terror</s>

<s>Vanjske veze
 The Guardian, pristupljeno 27. juna 2015.</s>

<s>Slike impresionizma
Slike 1882.</s><s>Francuska umjetnost
Authority control 2</s>

